Ďalšie informácie o používaní internetového pripojenia

Softvér spoločnosti HP používa internetové pripojenie:
na aktualizáciu softvéru a funkcií,
na predchádzanie problémom,
na poskytovanie podpory.

Softvér spoločnosti HP ponúka možnosť upozornenia pred pripojením na internet. Navyše si môžete vybrať, či chcete alebo nechcete nainštalovať určité súčasti. 

Spoločnosť HP sa zaviazala chrániť vaše súkromie a integritu vášho počítačového systému, hlavne v prípade používania internetového pripojenia. Pomocou údajov prenesených spoločnosťou HP z vášho počítača sa určí, či sú potrebné aktualizácie, a poskytnuté informácie sa porovnajú so spôsobom, akým používate výrobky spoločnosti HP. Bez vášho súhlasu sa nebude zisťovať vaše meno, adresa ani e‑mailová adresa.

Niektoré údaje sa môžu použiť v anonymnej alebo súhrnnej forme, čo umožní spoločnosti HP zlepšiť kvalitu jej výrobkov a služieb. Tieto údaje sa môžu preniesť subjektu spoločnosti HP, ktorý môže sídliť v zahraničí.

Adresa IP odosielajúceho počítača sa použije len na umožnenie bezpečného pripojenia prostredníctvom internetu.

Softvérové aplikácie spoločnosti HP, ktoré sa pripájajú prostredníctvom internetu

Všetok nainštalovaný softvér sa riadi Zásadami ochrany osobných údajov spoločnosti HP uvedenými na stránke www.hp.com/go/privacy. Zásady chránia všetky zhromaždené údaje. Spoločnosť HP rešpektuje súkromie svojich zákazníkov. Toto oznámenie sa poskytuje v súlade s dokumentom Zásady ochrany osobných údajov spoločnosti HP a medzinárodnými právnymi predpismi.

Upozorňujeme, že niektoré z nasledujúcich softvérových aplikácií sa nemusia dodávať so všetkými výrobkami. 

Registrácia výrobku spoločnosti HP
Predvolene sa registrácia výrobku spoločnosti HP automaticky začína po skončení inštalácie softvéru. Na účely umožnenia automatickej registrácie výrobku softvér zhromažďuje nasledujúce informácie o vašom konkrétnom výrobku a počítačovom systéme:
číslo, názov a sériu modelu výrobku,
sériové číslo,
operačný systém počítača,
jazyk operačného systému a regionálne nastavenie,
servisný kód výrobku.

Softvér sa pripojí k lokalite na registráciu online pre váš konkrétny výrobok spoločnosti HP a potom tieto informácie posunie ďalej, čím uľahčí proces registrácie výrobku. 

Ak chcete zabrániť spusteniu registrácie výrobku spoločnosti HP a pripojeniu na internet, na konci inštalácie softvéru zrušte začiarknutie políčka Zaregistrovať toto zariadenie v spoločnosti HP.

HP Update
Zastaraný softvér môže niekedy brániť inštalácii výrobku alebo jeho plnému výkonu. Program HP Update pravidelne vyhľadáva aktualizácie softvéru a pomáha získavať informácie o dostupnosti nového softvéru. Navyše ponúka okamžité prevzatie a automatickú inštaláciu. Program HP Update pomáha pohodlne zabezpečiť aktuálnu verziu softvéru spoločnosti HP pre počítač aj tlačiareň spoločnosti HP.

Najčastejšie otázky o programe HP Update

Prečo sú aktualizácie dôležité?
Zastaraný softvér môže niekedy brániť inštalácii výrobku alebo jeho plnému výkonu. Ak zachovávate aktuálnu verziu softvéru spoločnosti HP, môže to pomôcť predchádzať problémom, ktoré by sa mohli vyskytnúť, alebo jednoduchšie vyhľadať riešenia vzniknutých problémov. Riešenia problémov nájdete v interaktívnom Pomocníkovi a podporných dokumentoch. 

Ktoré údaje sa prenášajú na automatické vyhľadávanie aktualizácií?
Program HP Update zhromažďuje a zdieľa tieto informácie:	
názov operačného systému,	
nastavenie krajiny/regiónu,	
jazykové nastavenie,	
zoznam pripojených tlačiarní spoločnosti HP,	
zoznam pripojených zariadení USB spoločnosti HP,	
zoznam pripojených zariadení na spracovanie obrázkov spoločnosti HP,	
počet pokusov o prevzatie softvéru spoločnosti HP a jeho úspešnú inštaláciu.

S cieľom zlepšiť program HP Update program tiež zhromažďuje súbory denníka vytvorené počas preberania a inštalácie softvéru spoločnosti HP. Tieto informácie sa používajú na zvýšenie úspešnosti budúcich aktualizácií. Používatelia majú možnosť zobraziť informácie v súboroch denníka a schváliť ich prenos. Tieto údaje sa sledujú anonymne. K údajom o zákazníkovi program HP Update nepridáva žiadne jedinečné identifikátory.

Preberajú a inštalujú sa aktualizácie automaticky?
Ak ste povolili vyhľadávanie aktualizácií, bez ďalšieho oznámenia sa môžu prebrať a nainštalovať drobné kritické aktualizácie, ktoré umožňujú správne fungovanie nainštalovaného softvéru. Väčšinou dostanete oznámenie o dostupných aktualizáciách a máte možnosť si vybrať, ktorý softvér sa prevezme a nainštaluje.

Ako často softvér vyhľadáva aktualizácie?
Program HP Update je predvolene nastavený na týždenné vyhľadávanie aktualizácií. Túto frekvenciu však môžete zmeniť v programe HP Update v ponuke Štart.

Koľko stoja aktualizácie?
Spoločnosť HP neúčtuje poplatky za aktualizácie softvéru spoločnosti HP. Počítač však musí byť pripojený na internet, aby program HP Update mohol vyhľadať a prebrať aktualizácie softvéru spoločnosti HP. Cena internetového pripojenia závisí od vášho poskytovateľa internetových služieb. Preberanie aktualizácií softvéru spoločnosti HP nie je drahšie ako iná internetová aktivita, ktorú vykonávate, napríklad čítanie e-mailov alebo prehľadávanie webu.

Ako spoločnosť HP chráni moje súkromie?
Program HP Update nezisťuje vaše meno, adresu ani e-mailovú adresu. Adresa IP počítača sa použije len na umožnenie bezpečného pripojenia prostredníctvom internetu. Program HP Update sa vyhýba vytvoreniu jedinečného identifikátora, ktorý sa môže použiť na identifikáciu vás alebo vášho počítača.

HP Customer Participation Program/HP Product Improvement Study
Súhlasom s inštaláciou softvéru HP Customer Participation Program/HP Product Improvement Study získate príležitosť zúčastniť sa programu HP Customer Participation Program/HP Product Improvement Study v budúcnosti. Tento program je dobrovoľný. Ďalšie informácie získate, keď vás softvér vyzve na účasť.

Ak súhlasíte s účasťou, softvér sa môže príležitostne pripojiť k spoločnosti HP, keď ste online, a preniesť tieto typy údajov (s vaším súhlasom):  
informácie o počítačovom systéme, napríklad o operačnom systéme, veľkosti pamäte, krajine/regióne, jazyku a adrese IP,
informácie o výrobkoch spoločnosti HP, napríklad o modeli výrobku a sériovom čísle,
informácie o spôsobe používania výrobkov spoločnosti HP, napríklad o počte vytlačených strán, režime tlače, médiách, značke atramentovej náplne alebo tonera a typoch tlačených súborov,
dodatočné technické informácie, ktoré sa líšia pri každom výrobku.

Získané informácie sa použijú v anonymnej a súhrnnej forme. Tento prenos by mal mať len zanedbateľný vplyv na rýchlosť spracovania a pripojenia. Spoločnosť HP môže tieto informácie použiť na navrhovanie lepších výrobkov.

Nákup spotrebného materiálu od spoločnosti HP
Keď v softvéri kliknete na prepojenie Nákup online, zistia sa nasledujúce informácie, ktoré sa odošlú spoločnosti HP:
lokalita, 
jazyk,
číslo modelu tlačiarne.

HP ePrintCenter
Na pracovnej ploche sa môže umiestniť ikona (odkaz) poskytujúca prepojenie na centrum zákazníkov online HP ePrintCenter (v prípade niektorých tlačiarní spoločnosti HP nemusí byť k dispozícii alebo sa nemusí nainštalovať). Ak máte tlačiareň pripojenú na internet, ktorá podporuje služby HP ePrint Web Services, centrum HP ePrintCenter umožňuje zobraziť stav tlačiarne, pridať a odstrániť tlačové aplikácie a spravovať nastavenia programu ePrint a históriu úloh z ktoréhokoľvek webového prehľadávača, či už doma, alebo na cestách.
 
Na účely zlepšenia celkového používania a automatického prednačítania nastavení sa pri pristupovaní k centru HP ePrintCenter online môžu z počítača odoslať tieto informácie:
lokalita (aktuálne nastavenie počítača),
jazyk (aktuálne nastavenie počítača),
číslo modelu tlačiarne. 

Nikdy sa nezhromažďujú ani neprenášajú osobné identifikačné údaje.
Ikonu (odkaz) centra HP ePrintCenter možno z pracovnej plochy odstrániť presunutím do Koša alebo kliknutím pravým tlačidlom myši na ikonu a výberom položky Odstrániť. 

HP MSN Toolbar
Do počítača sa môže nainštalovať program HP MSN Toolbar. Program HP MSN Toolbar ponúka priame prepojenie na zdroje spoločnosti HP, špeciálne ponuky a funkcie na webe. Po inštalácii sa program HP MSN Toolbar môže pripojiť na internet na účely poskytovania funkcií a vyhľadávania aktualizácií. 

Ďalšie informácie o programe MSN Toolbar vrátane aktualizácií, podrobností, licenčnej zmluvy koncového používateľa a zásad ochrany osobných údajov spoločnosti Microsoft nájdete na stránke http://privacy.microsoft.com/sk-sk/default.mspx.

Ak chcete zabrániť inštalácii programu HP MSN Toolbar v počítači, na konci inštalácie softvéru zrušte začiarknutie políčka HP Microsoft Printing Toolbar.  

Coupons.com
Do počítača sa môže nainštalovať softvér spoločnosti Coupons, Inc. Softvér umožňuje tlač kupónov výrobcov z internetu, ktoré sa môžu použiť na získanie zliav v maloobchodných predajniach. Ako súčasť inštalácie softvéru sa môže z internetu do počítača prevziať identifikátor na účely registrácie a správneho fungovania softvéru. 

Pri prvom použití vás softvér spoločnosti Coupons, Inc. pripojí k webovej lokalite Coupons.com (http://www.coupons.com), kde si budete musieť prečítať a prijať licenčnú zmluvu koncového používateľa softvéru spoločnosti Coupons.com, aby sa softvér aktivoval a umožnila sa tak tlač kupónov výrobcov z internetu. Po aktivácii tlačového softvéru spoločnosti Coupons.com môže softvér pravidelne pristupovať na internet, aby vyhľadal a prevzal aktualizácie. 
 
Ďalšie informácie o softvéri spoločnosti Coupons.com vrátane licenčnej zmluvy koncového používateľa a zásad ochrany osobných údajov spoločnosti Coupons.com nájdete na lokalite http://www.coupons.com.

Ak chcete zabrániť inštalácii softvéru spoločnosti Coupons.com v počítači, vyberte inštaláciu softvéru s možnosťou prispôsobenia a v zozname softvéru na inštaláciu zrušte začiarknutie polička Coupons.com.